pythainlp/thai-wiki-dataset-v4 huggingface dataset:
องค์การบริหารส่วนตำบลตากแดด

องค์การบริหารส่วนตำบลตากแดด เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1, 3–7 และพื้นที่บางส่วนของหมู่ที่ 2, 8–9 ของตำบลตากแดด (เฉพาะนอกเขตเทศบาลเมืองชุมพร) ในอำเภอเมืองชุมพร จังหวัดชุมพร เดิมได้รับการจัดตั้งเป็นสภาตำบลตากแดดใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลตากแดดเมื่อวันที่ 3 มีนาคม พ.ศ. 2538 ในปี พ.ศ. 2564 เขตองค์การบริหารส่วนตำบลตากแดดมีประชากรทั้งหมด 6,605 คน
ตำบลละลมใหม่พัฒนา

ละลมใหม่พัฒนา เป็นตำบลหนึ่งในอำเภอโชคชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลละลมใหม่พัฒนา ตั้งห่างจากอำเภอโชคชัยประมาณ 22 กิโลเมตร
การปกครอง.
ตำบลละลมใหม่พัฒนา แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข 
 การศาสนา
วัดยาง (จังหวัดพิษณุโลก)

วัดยาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่านในตำบลบ้านคลอง อำเภอเมืองพิษณุโลก จังหวัดพิษณุโลก
วัดยางตั้งวัดเมื่อ พ.ศ. 2398 ได้รับพระราชทานวิสุงคามสีมาเมื่อ พ.ศ. 2461 สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ได้บันทึกไว้ขณะเสด็จมาเมืองพิษณุโลกได้บันทึกไว้ในจดหมายเหตุ ความว่า "… ที่ปากคลองมีวัดเรียกว่าวัดยาง แวะเข้าไปดูหน่อย ในหอไตรมีตู้ 4 ใบ ใบหนึ่งรดน้ำเป็นเทวดายืน ฝีมือเก่ามากหน่อย ใบหนึ่งรดน้ำเป็นเทวดาเดิน อีกใบรดน้ำเป็นเรื่องมือช่างทำที่กรุงเทพ อีกใบหนึ่งทองทึบ ตู้เหล่านี้ไม่มีฝีมือแปลกประหลาดอะไร แล้วไปดูโบสถ์และดูการเปรียญ ไม่มีอะไรแลการก่อสร้างก็ไม่สู้เก่า เป็นฝากระดานแปตะแคง….."
ปูชนียวัตถุที่สำคัญ คือ "พระสัมฤทธิ์โกสีย์" นิยมเรียกกันว่า "หลวงพ่อเขียว" เป็นพระปางประทานอภัย สูง 190 เซนติเมตร เป็นศิลปะอยู่ในยุคอมราวดีเป็นสกุลช่างอินเดียผสมผสานกับสกุลช่างกรีก ช่วงระหว่าง พ.ศ. 663–863 จากเนื้อพระที่เป็นสัมฤทธิ์ที่ผ่านกาลเวลาจนเกิดเป็นสนิมสีเขียวขึ้นมา จึงเป็นที่มาของหลวงพ่อเขียว
วัดไก่เขี่ย

วัดไก่เขี่ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านคลอง อำเภอเมืองพิษณุโลก จังหวัดพิษณุโลก
วัดไก่เขี่ยตั้งอยู่ทางด้านฝั่งตะวันตกนอกเมืองพิษณุโลก สันนิษฐานว่าน่าจะสร้างขึ้นในสมัยสุโขทัยถึงสมัยอยุธยา กรมศิลปากรได้ขึ้นทะเบียนเป็นโบราณสถาน ประกาศเมื่อวันที่ 26 มีนาคม พ.ศ. 2544 มีพื้นที่โบราณสถานประมาณ 12 ไร่ 82 ตารางวา ซึ่งประกอบด้วยเนินโบราณสถานหมายเลข 3.1, 3.2 จำนวน 2 เนิน เนินอุโบสถ 1 เนิน และเนินวิหาร 1 เนิน โบราณสถานส่วนใหญ่มีดินปกคลุมและมีต้นไม้ขึ้นปกคลุมทำให้บางส่วนได้รับความเสียหายประกอบกับการลักลอบขุดหาโบราณวัตถุที่เป็นสาเหตุสำคัญที่ทำให้โบราณสถานพังทลาย 
วัดไก่เขี่ยตั้งเป็นวัดเมื่อวันที่ 27 กุมภาพันธ์ พ.ศ. 2556
สุภาพสตรีหมายเลขหนึ่งของประเทศเกาหลีใต้

สุภาพสตรีหมายเลขหนึ่งของสาธารณรัฐเกาหลี (เกาหลี: ; ฮันจา: ) เป็นที่รู้จักในนาม สุภาพสตรีหมายเลขหนึ่งของประเทศเกาหลีใต้ เป็นบรรดาศักดิ์ของปฏิคมหญิงประจำช็องวาแด ("ศาลากระเบื้องเขียวแกมน้ำเงิน") ซึ่งโดยมากมักเป็นภรรยาของประธานาธิบดีเกาหลีใต้
ระหว่างการดำรงตำแหน่งประธานาธิบดีของพัก ช็อง-ฮี ภรรยาของเขาถูกลอบยิงจนเสียชีวิต จากนั้นจึงได้แต่งตั้งให้พัก กึน-ฮเย ซึ่งเป็นบุตรสาว ให้ดำรงตำแหน่งสุภาพสตรีหมายเลขหนึ่งของประเทศแทน และเมื่อพัก กึน-ฮเยได้ขึ้นดำรงตำแหน่งเป็นประธานาธิบดีหญิงคนแรก และเป็นประธานาธิบดีเพียงคนเดียวที่ยังไม่สมรส ทำให้ยังไม่มี "สุภาพบุรุษหมายเลขหนึ่ง" คนแรกของประเทศเกาหลีใต้
ในช่วงที่คิม ค็อน-ฮี ภรรยาของยุน ซ็อก-ย็อล ดำรงตำแหน่งเป็นสุภาพสตรีหมายเลขหนึ่ง เมื่อวันที่ 10 พฤษภาคม พ.ศ. 2565 จนถึงวันที่ 4 เมษายน พ.ศ. 2568 ยุน ซ็อก-ย็อล และภรรยาเลือกที่จะอาศัยในอาคารกระทรวงกลาโหม เขตยงซัน กรุงโซลแทน และเปิดให้ช็องวาแดเป็นสวนสาธารณะอย่างเป็นทางการครั้งแรกในรอบ 74 ปี
ปัจจุบันคิม ฮเย-กย็อง ภรรยาของอี แจ-มย็อง ดำรงตำแหน่งเป็นสุภาพสตรีหมายเลขหนึ่งคนล่าสุด ตั้งแต่วันที่ 4 มิถุนายน พ.ศ. 2568
รายนาม.
<templatestyles src="Legend/styles.css" />  ปฏิบัติหน้าที่แทน
หมายเหตุ.
<templatestyles src="Reflist/styles.css" />
พระราชรัตนโมลี (นคร เขมปาลี)

พระราชรัตนโมลี (นคร เขมปาลี) (29 พฤษภาคม พ.ศ. 2465-29 พฤษภาคม พ.ศ. 2551) เป็นอดีตผู้ช่วยเจ้าอาวาสพระอารามหลวง วัดมหาธาตุยุวราชรังสฤษฎิ์ราชวรมหาวิหาร,อดีตอธิการบดี มหาวิทยาลัยมหาจุฬาลงกรณราชวิทยาลัย ระหว่าง พ.ศ. 2529 - 2540,เป็นมีผู้ส่วนสำคัญต่อการสนับสนุนให้เกิดการได้มาซึ่ง การตราพระราชบัญญัติมหาวิทยาลัยมหาจุฬาลงกรณราชวิทยาลัย พ.ศ. 2540 เคยต้องคดีข้อห้าอันเป็นคอมมิวนิสต์ ในสมัยจอมพล สฤษดิ์ ธนะรัชต์ (16 มิถุนายน พ.ศ. 2451 – 8 ธันวาคม พ.ศ. 2506) นายกรัฐมนตรีไทยคนที่ 11 และต้องถูกจองจำถูกคุมขังในสันติปาลาราม เป็นเวลากว่า 4 ปี ระหว่าง พ.ศ. 2503-2507 และถูกปล่อยตัวโดยไม่มีการส่งฟ้องศาลแต่อย่างใด 
ในระหว่างถูกจองจำได้แปลหนังสือเรื่อง “Glimpses of World History” ในชื่อภาษาไทยว่า โฉมหน้าประวัติศาสตร์สากล และ “Letters from a Father to His Daughter” ในชื่อภาษาไทยว่า จดหมายจากพ่อถึงลูกสาว ของ “ยวาหรลาล เนห์รู” อดีตนายกรัฐมนตรีอินเดีย ภายใต้การแนะนำจาก “อาจารย์กรุณา กุศลาสัย” (10 พฤษภาคม พ.ศ. 2463 - 13 สิงหาคม พ.ศ. 2552) อดีตสามเณรใจสิงห์ ในโครงการ "พระภิกษุสามเณรใจสิงห์–Lion-hearted Bhikkhus and Samaneras" ของ พระโลกนาถ (ซัลวาโตเล ซิโอฟฟี) พระภิกษุชาวอิตาลี ที่นำพระภิกษุจากไทย พม่า ทีเดินธุดงค์ด้วยเท้าจากประเทศไทยไปศึกษาอบรมที่ประเทศอินเดีย เป็นนักเขียนบทความและสารคดี เป็นผู้เชี่ยวชาญด้านภาษาฮินดี ภาษาสันสกฤต และภารตวิทยา กรุณาได้รับรางวัลศรีบูรพาปี พ.ศ. 2538, ที่ถูกคุมขังอยู่ด้วยกันในขณะนั้น พร้อมทั้งได้เขียนบันทึกชีวิตไว้ในหนังสือ ชีวิตลิขิตของกรรม ที่มีความตอนหนึ่งที่เกี่ยวกับพระสงฆ์กับการเมืองที่ว่า “…นี่คือระบอบประชาธิปไตยแบบไทยที่มีอุณหภูมิไม่แน่นอน ครึ่งใบบ้าง ค่อนใบบ้าง เต็มใบบ้าง ตามวุฒิภาวะของผู้นำรัฐบาล แม้รัฐธรรมนูญก็สามารถเปลี่ยนใหม่ได้ตามพลังและอำนาจนิยม…”
วุฒิการศึกษา.
Doctor of Philosophy (Ph.D.) สำเร็จการศึกษาระดับปริญญาเอก สาขาปรัชญา นวนาลันทามหาวิหาร มหาวิทยาลัยมคธ ประเทศอินเดีย
สอบไล่ได้นักธรรมชั้นเอก สำนักศาสนศึกษา วัดนางในฮัมมิการาม อำเภอวิเศษชัยชาญ จังหวัดอ่างทอง สำนักเรียนคณะจังหวัดอ่างทอง
สอนได้เปรียญธรรม 6 ประโยค สำนักเรียนวัดมหาธาตุยุวราชรังสฤษฎิ์ราชวรมหาวิหาร แขวงพระบรมมหาราชวัง เขตพระนคร กรุงเทพมหานคร
การต้องอธิกรณ์.
ถูกกล่าวหาว่าเป็นคอมมิวนิสต์และถูกจองจำจำคุกในสันติปาลารามข้อมูลจากในหนังสือที่บันทึกด้วยตัวท่านเอง ชีวิตลิขิตของกรรม คืนวันหนึ่งในเดือนกรกฎาคม พ.ศ. 2503 เวลาประมาณ 17.00 น. ก็พบ พ.ต.อ.ชลอ ขุทภาสน์ พร้อมด้วยตำรวจสันติบาลจำนวนหนึ่งมานั่งรอข้าพเจ้าอยู่แล้ว แสดงตัวเข้าจับกุมข้าพเจ้าในข้อกล่าวหาว่า มีการกระทำอันเป็นคอมมิวนิสต์ พร้อมกับพระมหามนัส จิตฺตทโม (พวงลำเจียก) และได้ทำการค้นห้องพักยึดเอาหนังสือที่ได้รับมอบถวายมาจากประเทศจีนเป็นแดงจำนวนหนึ่งและพาไปควบคุมไว้ที่สโมสรกรมตำรวจปทุมวัน เวลา 3 วัน ก็พาเราทั้งสองไป บังคับเอาผ้าเหลืองผ้าจีวรออก และใช้ผ้าแต่งกายคฤหัสถ์แทนต่อหน้าพระเทพเวที (ฟื้น ชุตินฺธโร) เจ้าอาวาสวัดสามพระยา และเจ้าคณะกรุงเทพมหานคร แล้วนำไปควบคุมไว้ที่ห้องขังที่อาคารหลังหนึ่ง ใกล้กับสโมสรกรมตำรวจนั้น
เซียเวียรอดอแนตสก์

เซียเวียรอดอแนตสก์ , เซียแวรอดอแนตสก์  หรือ เซเวโรโดเนตสค์  เป็นนครในแคว้นลูฮันสก์ของประเทศยูเครน ตั้งอยู่ทางทิศตะวันออกเฉียงเหนือของฝั่งซ้ายแม่น้ำซีแวร์สกึยดอแนตส์ (คนละฝั่งแม่น้ำกับนครลือซือชันสก์) ห่างจากนครลูฮันสก์ เมืองหลักของแคว้น ไปทางทิศตะวันตกเฉียงเหนือประมาณ 110 กิโลเมตร (68 ไมล์) นครมีประชากร 101,135 คน (ประมาณการ ค.ศ. 2021) จึงเป็นเมืองที่มีประชากรมากเป็นอันดับที่ 2 ของแคว้น
ตั้งแต่ ค.ศ. 2014 เป็นต้นมา เซียเวียรอดอแนตสก์ทำหน้าที่เป็นศูนย์กลางการบริหารของแคว้นลูฮันสก์ เนื่องจากนครลูฮันสก์ตกอยู่ภายใต้การควบคุมของสาธารณรัฐประชาชนลูฮันสก์ซึ่งเป็นฝ่ายแบ่งแยกดินแดนที่นิยมรัสเซียระหว่างสงครามในดอนบัส ในฐานะส่วนหนึ่งของการรุกรานยูเครนของรัสเซีย ค.ศ. 2022 เซียเวียรอดอแนตสก์ตกอยู่ใต้การโจมตีของกองกำลังรัสเซียระหว่างยุทธการที่ดอนบัส
เซียเวียรอดอแนตสก์มีโรงงานหลายแห่งและมีศูนย์การผลิตสารเคมีสำคัญซึ่งมีชื่อว่า "อาซอต" (แปลว่า "ไนโตรเจน") นอกจากนี้ยังมีท่าอากาศยานภายในประเทศตั้งอยู่ห่างจากตัวนครไปทางทิศใต้ 6 กิโลเมตร (3.7 ไมล์)
ดีชตัทแดร์ทร็อยเมินเดินบือเชอร์

ดีชตัทแดร์ทร็อยเมินเดินบือเชอร์  หรือชื่อภาษาอังกฤษ เดอะซิตีออฟดรีมมิงบุ๊กส์  เป็นนวนิยายเล่มที่สี่ในซีรีส์ซาโมนีอา ที่เขียนและวาดภาพประกอบโดยวัลเทอร์ เมอส์ นักเขียนชาวเยอรมัน แต่หนังสือเล่มที่สามได้รับการแปลเป็นภาษาอังกฤษโดยจอห์น บราวน์จอห์น ซึ่งฉบับภาษาเยอรมันได้รับการเปิดตัวในฤดูใบไม้ร่วง ค.ศ. 2004 และฉบับภาษาอังกฤษได้ตามมาในฤดูใบไม้ร่วง ค.ศ. 2007 ตามมาด้วยสองภาคต่อ ได้แก่ "ดัสลาบือรินท์แดร์ทร็อยเมินเดินบือเชอร์" (ค.ศ. 2011) และ "ดัสชล็อสแดร์ทร็อยเมินเดินบือเชอร์" (ที่จะประกาศให้ทราบ)
โครงเรื่อง.
ตัวเอกที่ชื่อ "ฮิลเดอกุนสท์ ฟ็อน มือเทินเม็ทซ์" (ในต้นฉบับภาษาเยอรมัน ส่วนในฉบับภาษาอังกฤษคือออปติมัส ยาร์นสปินเนอร์) เป็นลินด์เวิร์ม (ไดโนเสาร์) ที่สืบทอดสมบัติจากพ่ออุปถัมภ์ของเขา รวมถึงเรื่องราวที่สมบูรณ์แบบที่เขียนขึ้นโดยนักเขียนนิรนาม ในการค้นหาผู้ที่เขาเดินทางไปที่โบคฮ็อล์ม เมืองที่อุทิศให้แก่วรรณกรรมเหนือสุสานใต้ดินวงกตที่มีหนังสือล้ำค่าจำนวนมาก ท่ามกลางสัตว์ประหลาดและภัยอันตรายต่าง ๆ ที่นั่น ผู้จัดพิมพ์ได้แนะนำให้เขาไปหาศัตรูชื่อฟิสโทเมิล สมือเคอ ซึ่งครอบครองหนังสือที่มีค่าที่สุดในตลาดและควบคุมการค้าหนังสือด้วยการสะกดจิตด้วยดนตรี ที่บ้านของเขา สมือเคอได้เปิดเผยแผนการของเขาที่จะกำจัดงานศิลปะทุกรูปแบบในซาโมนีอา และส่งมือเทินเม็ทซ์ที่ถูกวางยาไปยังสุสานใต้ดิน
เมื่อตื่นขึ้น มือเทินเม็ทซ์พยายามที่จะไปถึงพื้นดิน แต่ตกเป็นเหยื่อของกับดักและปรากฏขึ้นอีกครั้งในอุนฮ็อล์ม ซึ่งเป็นที่ทิ้งขยะของสุสานใต้ดินที่เต็มไปด้วยสัตว์ประหลาด เมื่อเดินออกไป เขาตกเป็นเหยื่อของสปิงคสสส์ ซึ่งเป็นสัตว์ประหลาดที่เหมือนแมงมุม แต่ได้รับการช่วยเหลือจากนักล่าหนังสือ (หนึ่งในทหารรับจ้างสังหารที่สำรวจสุสานใต้ดินเพื่อค้นหาหนังสือโบราณ) ซึ่งหลังจากนั้นก็พยายามกินมือเทินเม็ทซ์ แต่ถูกสังหารโดยกองกำลังที่ไม่รู้จัก จากนั้น มือเทินเม็ทซ์ก็พบโบคลิงส์ ซึ่งเป็นพวกโนมที่เป็นมิตรที่อุทิศให้กับการท่องจำหนังสือ โดยดูแลโคโลโพนีอุส เรเกินไชน์ ที่กำลังจะตาย ซึ่งเป็นนักล่าหนังสือที่ดีเพียงคนเดียว พวกเขาถูกโจมตีโดยนักล่าหนังสือชั่วร้ายที่นำโดยร็องค็อง โคมา ผู้เป็นศัตรูตัวฉกาจของเรเกินไชน์ และมือเทินเม็ทซ์หนีไปที่ปราสาทหอเงา ซึ่งเป็นที่พักของ 'ราชาแห่งเงา' ผู้เป็นนักเขียนลึกลับที่มือเทินเม็ทซ์ตามหา ซึ่งเป็นมนุษย์ที่ถูกสมือเคอผ่าตัดให้สูงขึ้น แข็งแรงขึ้น และมีผิวหนังกระดาษที่ทะลุผ่านไม่ได้ ซึ่งลุกเป็นไฟเมื่อสัมผัสกับแสงแดดหรือแสงจันทร์ ผู้สอนมือเทินเม็ทซ์ในศิลปะการเขียน ครั้นหลังจากที่ราชาแห่งเงาปลดปล่อยห้องสมุดของโบคลิงส์ และเข้าสู่ห้องสมุดส่วนตัวของสมือเคอ พวกเขาถูกซุ่มโจมตีโดยเหล่านักล่าหนังสือ ซึ่งถูกสะกดจิตให้สังหารกันเองโดยโบคลิงส์ ส่วนที่ร้านหนังสือของสมือเคอ ราชาแห่งเงาได้สังหารสมือเคอ รวมถึงจุดไฟเผาตัวเองและเมือง ด้านมือเทินเม็ทซ์ได้หนีไปพร้อมกับ"หนังสือเปื้อนเลือด"อันเก่าแก่และน่ากลัวออกจากเมือง โดยได้รับ "ออร์ม" ซึ่งเป็นแหล่งกำเนิดสากลแห่งการสร้างสรรค์
ตำบลโนนแดง (อำเภอโนนแดง)

โนนแดง เป็นตำบลแห่งหนึ่งในอำเภอโนนแดง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลโนนแดง และ องค์การบริหารส่วนตำบลโนนแดง
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลโนนแดง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลวังหิน (อำเภอโนนแดง)

วังหิน เป็นตำบลแห่งหนึ่ง ตั้งอยู่ในอำเภอโนนแดง จังหวัดนครราชสีมา พื้นที่ทั้งหมดอยู่ในความรับผิดชอบของ เทศบาลตำบลวังหิน ตั้งอยู่ห่างจากที่ทาการอำเภอโนนแดง 14 กิโลเมตร
การปกครอง.
ตำบลวังหิน แบ่งการปกครองออกเป็น 13 หมู่บ้าน คือ
<templatestyles src="Div col/styles.css"/>
 การศึกษา
 การศาสนา
ตำบลในเมือง (อำเภอพิมาย)

ในเมือง เป็นตำบลแห่งหนึ่งในอำเภอพิมาย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลพิมาย และ องค์การบริหารส่วนตำบลในเมือง
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลในเมือง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
โซฟามาร์ชแมลโลว์

เก้าอี้รัก มาร์ชแมลโลว์ หมายเลข 5670  หรือเรียกทั่วไปว่า โซฟามาร์ชแมลโลว์  เป็นโซฟามอเดิร์นนิสตฺ ผลิตโดยบริษัทเฟอร์นิเจอร์สัญชาติอเมริกัน เฮอร์แมน มิลเลอร์ เริ่มผลิตครั้งแรกในช่วงปี 1956 ถึง 1961 ถือกันว่าเป็นโซฟาชิ้นเอกในบรรดาโซฟายุคมอเดิร์นนิสต์ทั้งหมด โซฟาเป็นผลงานออกแบบโดยเออร์วิง ฮาร์เปอร์ จาก จอร์จ เนลสัน แอสโซซิเอตส์
โซฟาที่ผลิตครั้งแรก 186 ชิ้น ถูกประมูลหรือซื้อขายด้วยราคาประมาณ $15,000 หรือมากกว่านั้น ส่วนรุ่นขนาด 103" ที่หายากมากนั้นแทบไม่ปรากฏการนำออกมาขายเลย ในปี 2000 มีโซฟาขนาดเดียวกันนี้ รุ่นสีขาว พร้อมลายเซ็นของเออร์วิง ฮาร์เปอร์ ถูกประมูลไปที่ซอเธบีส์ด้วยราคา $37,500
ยาซีน มลิก

ยาซีน มลิก (อักษรโรมัน: Yasin Malik, เกิด 3 เมษายน 1966) เป็นผู้นำแบ่งแยกดินแดนและอดีตทหารชาวกัศมีร์ ผู้สนับสนุนการแบ่งแยกดินแดนกัศมีร์เป็นเอกราชจากทั้งอินเดียและปากีสถาน เขาเป็นประธานแนวหน้าปลดปล่อยชัมมูกัศมีร์ ซึ่งเดิมทีเป็นกลุ่มก่อความรุนแรงติดอาวุธระดับแถวหน้าในหุบเขากัศมีร์ มลิกประกาศเลิกใช้ความรุนแรงในปี 1994 และเริ่มเจริญรอยตามวิถีแบบสันติเพื่อให้ได้ซึ่งข้อตกลงในข้อพิพาทกัศมีร์ ในเดือนพฤษภาคม 2022 มลิกถูกตัดสินมีความผิดฐานสมคบคิดในอาชญากรรมและก่อสงครามต่อรัฐ เขาถูกตัดสินจำคุกตลอดชีวิต
รีโว่ ลีกคัพ รอบชิงชนะเลิศ 2565

ฟุตบอล รีโว่ ลีกคัพ รอบชิงชนะเลิศ 2564–65 เป็นนัดชิงชนะเลิศของ รีโว่ ลีกคัพ 2564–65 , เป็นฤดูกาลที่ 12 ของฟุตบอลถ้วยลำดับที่สองของการแข่งขันฟุตบอลไทยซึ่งจัดการแข่งขันขึ้นโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงสนามที่ บีจีสเตเดียม ใน ปทุมธานี, ประเทศไทย เมื่อวันที่ 29 พฤษภาคม พ.ศ. 2565, เป็นการโคจรมาพบกันระหว่าง พีที ประจวบ ทีมยักษ์ใหญ่จาก ภาคตะวันตก ของประเทศไทย และ บุรีรัมย์ ยูไนเต็ด ทีมยักษ์ใหญ่จาก ภาคตะวันออกเฉียงเหนือ.
แมตช์.
รายละเอียด.
ผู้ช่วยผู้ตัดสิน:
 ภัทรพงศ์ กิจสถิตย์
 อภิชิต โนพวน
ผู้ตัดสินที่ 4:
 นพภเดช เมืองงาม
ผู้ช่วยผู้ตัดสิน วีเออาร์ 1:
 วรินทร สัสดี
ผู้ช่วยผู้ตัดสิน วีเออาร์ 2:
 กิติศักดิ์ พิกุลเงิน
ผู้ควบคุมการแข่งขัน:
 ไกรสร พันธุ์เพียร
ผู้ประเมินผู้ตัดสิน:
 มงคล รุ่งคล้าย
ผู้ประสานงานทั่วไป
 ณัฐพงศ์ พุกเจริญ
หมาอวกาศ และแมวเทอร์โบ

หมาอวกาศ และแมวเทอร์โบ  เป็นภาพยนตร์แอนิเมชันตลกขับขันอังกฤษที่ออกฉายใน ค.ศ. 2562 ผลิตโดย Kaleidoscope Film Distribution ภาพยนตร์เขียนบทและกำกับโดย เบน สมิธ และแสดงนำโดย นิค ฟรอสต์, ลุค อีแวนส์, เจมม่า อาร์เทอร์ตัน, บิล นาย, เบน เบลีย์ สมิธ, ชาร์ลี ดาเมลิโอ และคอรี อิงลิช
สุภาพสตรีหมายเลขหนึ่งของประเทศเกาหลีเหนือ

สุภาพสตรีหมายเลขหนึ่งของสาธารณรัฐประชาธิปไตยประชาชนเกาหลี (เกาหลี: ; ฮันจา: ) เป็นที่รู้จักในนาม สุภาพสตรีหมายเลขหนึ่งของประเทศเกาหลีเหนือ เป็นภรรยาของผู้นำสูงสุดของประเทศเกาหลีเหนือ แต่ไม่ใช่ทุกคนที่จะได้รับตำแหน่งเป็นสุภาพสตรีหมายเลขหนึ่ง
ประวัติ.
เมื่อคิม อิล-ซ็อง ดำรงตำแหน่งเป็นผู้นำสูงสุดของประเทศเกาหลีเหนือ ได้แต่งตั้งในคิม ซ็อง-แอ เป็นสุภาพสตรีหมายเลขหนึ่งคนแรกเมื่อ พ.ศ. 2506 หรือ 11 ปีหลังการสมรส ต่อมาเมื่อคิม จ็อง-อิล ดำรงตำแหน่งเป็นผู้นำสูงสุดคนต่อมา เขาก็มิได้แต่งตั้งให้อิสตรีนางใดขึ้นเป็นสุภาพสตรีหมายเลขหนึ่ง แม้จะมีภรรยาในทะเบียนสมรสสองคน และอนุภรรยาอีกสามคนในช่วงเวลาที่ต่างกันก็ตาม
ครั้นคิม จ็อง-อึนขึ้นดำรงตำแหน่งเป็นผู้นำสูงสุดใน พ.ศ. 2561 เขาได้แต่งตั้งให้รี ซ็อล-จู ภรรยาที่สมรสใน พ.ศ. 2552 ขึ้นเป็น "สุภาพสตรีหมายเลขหนึ่งผู้น่าเคารพนับถือ" ซึ่งเคยใช้เรียกคิม ซ็อง-แอ สุภาพสตรีคนแรกมาก่อน ก่อนหน้านี้รี ซ็อล-จูถูกเรียกว่า "สหาย" โดยสื่อมวลชนของรัฐมาตลอด ในการประชุมสุดยอดระหว่างเกาหลี พ.ศ. 2561 รี ซ็อล-จู ทำหน้าที่สุภาพสตรีหมายเลขหนึ่งของเกาหลีเหนือเข้าร่วมในการประชุมดังกล่าว เคียงคู่กันกับคิม จ็อง-ซุก สุภาพสตรีหมายเลขหนึ่งของประเทศเกาหลีใต้
ยูโกะ คิชิดะ

ยูโกะ คิชิดะ (; โรมาจิ: "Kishida Yuko", สกุลเดิม วาดะ; เกิด 15 สิงหาคม พ.ศ. 2507) เป็นภรรยาของฟูมิโอะ คิชิดะ นายกรัฐมนตรีคนปัจจุบันของประเทศญี่ปุ่น
ประวัติ.
ยูโกะเกิดที่เมืองมิโยชิ จังหวัดฮิโรชิมะ ประเทศญี่ปุ่น เป็นธิดาคนโตของเจ้าของบริษัทอสังหาริมทรัพย์ เธอสำเร็จการศึกษาจากโรงเรียนมัธยมศึกษาตอนต้นและตอนปลายฮิโรชิมะโจงากูอิง หลังจากนั้นเข้าศึกษาต่อระดับอุดมศึกษาศิลปศาสตรบัณฑิตจากมหาวิทยาลัยคริสเตียนหญิงโตเกียว ยูโกะสมรสกับฟูมิโอะ คิชิดะ เมื่อ พ.ศ. 2531 มีบุตรชายด้วยกันสามคน
ฟูมิโอะ สามีของเธอ ขึ้นดำรงตำแหน่งเป็นนายกรัฐมนตรีญี่ปุ่น หลังได้รับชัยชนะจากการเลือกตั้งผู้นำพรรคเสรีประชาธิปไตยเมื่อ พ.ศ. 2564
สโมสรฟุตบอลนิวคาสเซิลเวสต์เอนด์

สโมสรฟุตบอลนิวคาสเซิลเวสต์เอนด์  เป็นอดีตสโมสรฟุตบอลอังกฤษที่เล่นช่วงสั้น ๆ ใน นอร์เทิร์นฟุตบอลลีก และเอฟเอคัพ ในช่วงปลายศตวรรษที่ 19 ประวัติศาสตร์ทั้งหมดของพวกเขาอยู่ในช่วงปลายยุควิกตอเรียในนิวคาสเซิล 
สโมสรมีชื่อเสียงมากที่สุดว่าเป็นหนึ่งในสองทีมฟุตบอลที่อยู่ในนิวคาสเซิลในขณะนั้น มีการเข้าใจผิดว่าพวกเขาได้รวมเข้ากับนิวคาสเซิลอีสต์เอนด์ในปี ค.ศ. 1892 แต่ในความเป็นจริง นิวคาสเซิลเวสต์เอนด์ประสบปัญหาทางการเงิน ซึ่งนำไปสู่การล่มสลาย 10 ปีหลังจากก่อตั้ง นิวคาสเซิลยูไนเต็ดนำเสื้อของนิวคาสเซิลเวสต์เอนด์กลับมาใช้เป็นชุดเยือนของยูไนเต็ดในโอกาสต่าง ๆ เช่น ฤดูกาล 1995–96 และฤดูกาล 2024–25
ประวัติ.
สโมสรก่อตั้งขึ้นในเดือนสิงหาคม ค.ศ. 1882 หลังจาก West End Cricket Club ซึ่งเป็นทีมคริกเก็ตในท้องถิ่น ตัดสินใจตั้งแผนกฟุตบอลขึ้นมาในทีม เดิมสโมสรตั้งอยู่ที่ Town Moor ซึ่งเป็นสนามคริกเก็ต แต่หลังจากนั้นไม่นานพวกเขาก็ย้ายไปที่สนามฟุตบอลโดยเฉพาะที่ Great North Road ในปี ค.ศ. 1885 เพียงหนึ่งปีต่อมาในเดือนพฤษภาคม สโมสรได้ย้ายไปที่ เซนต์เจมส์พาร์ก หรือสนามเหย้าของ นิวคาสเซิลยูไนเต็ด ในปัจจุบัน
แม้จะมีการก่อตั้งฟุตบอลลีก แต่สโมสรก็ไม่ได้สมัครเป็นสมาชิกเพื่อเข้าร่วมลีก แต่กลับกลายเป็นสมาชิกผู้ก่อตั้งนอร์เทิร์นฟุตบอลลีกในฤดูกาล 1889-90 สโมสรเกือบจะคว้าแชมป์นอร์เทิร์นลีกได้สำเร็จในฤดูกาลแรก นำโดยบุคคลสำคัญอย่างทอม วัตสัน (ซึ่งต่อมาย้ายไปคุมทีมลิเวอร์พูลจนประสบความสำเร็จ) โดยสโมสรจบฤดูกาลในตำแหน่งรองแชมป์โดยแพ้ด้วยผลต่างประตูให้กับดาร์ลิงตัน เซนต์ ออกัสตินส์
ในฤดูกาลเดียวกับที่เป็นรองแชมป์ลีก พวกเขาเข้าสู่รอบแรกของเอฟเอคัพ ก่อนจะพ่ายต่อกริมสบีทาวน์ ฟอร์มของสโมสรในลีกย่ำแย่ในสองฤดูกาลถัดมา ซึ่งพวกเขาจบอันดับที่ 7 และ 8 ตามลำดับจากทั้งหมด 9 ทีม การจากไปของ ทอม วัตสัน เพื่อไปร่วมงานกับทีมคู่แข่งร่วมเมืองอย่างนิวคาสเซิลอีสต์เอนด์ถือเป็นสาเหตุสำคัญที่ทำให้สโมสรต้องตกต่ำลง และท้ายที่สุดก็ประสบปัญหาทางการเงิน ซึ่งนำไปสู่การล่มสลายในปี ค.ศ. 1892
นิวคาสเซิลอีสต์เอนด์.
คู่แข่งในท้องถิ่นจากอีกฟากหนึ่งของเมือง นิวคาสเซิลอีสต์เอนด์ มีสถานการณ์ทางการเงินที่ดีกว่ามาก พวกเขากลายเป็น มืออาชีพ และเป็น บริษัทจำกัด ขณะที่นิวคาสเซิลเวสต์เอนด์เลิกกิจการ นิวคาสเซิลอีสต์เอนด์จ้างพนักงานและผู้เล่นของนิวคาสเซิลเวสต์เอนด์และใช้สนามเซนต์เจมส์พาร์กของนิวคาสเซิลเวสต์เอนด์เป็นสนามฟุตบอลแห่งใหม่ของพวกเขา
ในเดือนธันวาคมของปีเดียวกัน สโมสรตัดสินใจที่จะใช้ชื่อใหม่ เนื่องจากตอนนี้มีเพียงทีมเดียวในนิวคาสเซิลที่จะสนับสนุน ชื่อที่มีให้แฟน ๆ ให้เลือก ได้แก่ นิวคาสเซิลเรนเจอส์, นิวคาสเซิลซิตี และ นิวคาสเซิลยูไนเต็ด ชื่อหลังถูกตัดสินใจใช้เพื่อแสดงว่ามีทีมฟุตบอลเพียงทีมเดียวในเมืองนิวคาสเซิล สมาคมฟุตบอล ยอมรับการเปลี่ยนชื่อเมื่อวันที่ 22 ธันวาคม แต่การเปลี่ยนชื่อไม่ถือว่าถูกต้องตามกฎหมายในฐานะ "บริษัท สโมสรฟุตบอลนิวคาสเซิลยูไนเต็ด จำกัด" จนถึงวันที่ 6 กันยายน ค.ศ. 1895
เดนเจอร์ เมาส์ (ละครโทรทัศน์ พ.ศ. 2558)

เดนเจอร์ เมาส์  เป็นการ์ตูนทีวีแอนิเมชันของประเทศอังกฤษ ออกอากาศทางช่องซีบีบีซี พัฒนาโดย ไบรอัน คอสโกรฟ ฉายตอนแรกเมื่อวันที่ 28 กันยายน 2558 ถึงวันที่ 3 พฤษภาคม 2562
รายชื่อตอน.
รายชื่อตอนของ เดนเจอร์ เมาส์ ทั้งหมดมี 2 ฤดูกาล และ 99 ตอน
ประชาธิปไตย คำสิงห์นอก

ประชาธิปไตย คำสิงห์นอก เป็นอดีตสมาชิกสภาผู้แทนราษฎรจังหวัดนครราชสีมา สังกัดพรรคชาติพัฒนา 2 สมัย เป็นนักการเมืองกลุ่มบ้านเลขที่ 111
ประวัติ.
ประชาธิปไตย จบการศึกษาปริญญาตรีจากมหาวิทยาลัยสุโขทัยธรรมาธิราช สาขาศึกษาศาสตรบัณฑิต (บริหารการศึกษา) และปริญญาโทจากสถาบันบัณฑิตพัฒนบริหารศาสตร์ สาขา รัฐประศาสนศาสตรมหาบัณฑิต (บริหารทรัพยากรมนุษย์)
การทำงาน.
ประชาธิปไตย คำสิงห์นอก เคยรับราชการครู ก่อนจะเริ่มงานการเมืองครั้งแรกกับพรรคประชาธิปัตย์ ในปี 2529 แต่ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เป็นสมาชิกสภาผู้แทนราษฎรจังหวัดนครราชสีมา เขตเลือกตั้งที่ 3 สังกัดพรรคชาติพัฒนา พร้อมกับ กร ทัพพะรังสี และลำพอง พิลาสมบัติ และได้รับเลือกตั้งอีกสมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งในสังกัดพรรคชาติพัฒนาเช่นเดิม และได้รับเลือกตั้งอีกสมัย ต่อมาพรรคชาติพัฒนาได้ยุบรวมเข้ากับพรรคไทยรักไทย ในปี 2547 และเขาได้ลงสมัครรับเลือกตั้งอีกครั้ง ในนามพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 และเขาเป็นหนึ่งในกรรมการบริหารพรรคไทยรักไทย ที่ถูกตัดสิทธิ์ทางการเมือง เมื่อปี 2550
นายประชาธิปไตย ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย (ประจำนายประชา ประสพดี) ในปี 2555
ในปี 2562 เขาลงสมัครรับเลือกตั้งในนามพรรคเพื่อไทย แต่ไม่ได้รับเลือกตั้ง กระทั่งในปี 2565 เขาย้ายไปสังกัดพรรคประชาธิปัตย์
ปอล แรโน

ปอล แรโน ([pɔl ʁɛno]; 15 ตุลาคม ค.ศ. 1878 – 21 กันยายน ค.ศ. 1966) เป็นนักการเมืองและนักกฏหมายชาวฝรั่งเศสที่มีชื่อเสียงโด่งดังในช่วงสมัยระหว่างสงครามซึ่งเป็นที่จดจำคือจุดยืนของเขาในลัทธิการเปิดเสรีทางเศรษฐกิจและการทำสงครามต่อต้านต่อเยอรมนี
แรโนคัดค้านข้อตกลงมิวนิก เมื่อเดือนกันยายน ค.ศ. 1938 เมื่อฝรั่งเศสและสหราชอาณาจักรได้หลีกทางให้ในช่วงก่อนที่ข้อเสนอของฮิตเลอร์ในการแบ่งแยกเชโกสโลวาเกีย ภายหลังจากการประทุของสงครามโลกครั้งที่สอง แรโนได้กลายเป็นนายกรัฐมนตรีคนสุดท้ายของสาธารณรัฐที่สามในเดือนมีนาคม ค.ศ. 1940 เขายังเป็นรองประธานแห่งพันธมิตรรีพับลิกันประชาธิปไตยซึ่งเป็นพรรคฝ่ายกลางขวา แรโนเป็นนายกรัฐมตรีในช่วงที่เยอรมันมีชัยเหนือฝรั่งเศสในเดือนพฤษภาคมและมิถุนายน ค.ศ. 1940 เขาได้ปฏิเสธที่จะให้การสนับสนุนในการสงบศึกกับเยอรมนีอย่างไม่ลดละ ในฐานะนายกรัฐมนตรีในเดือนมิถุนายน ค.ศ. 1940 เขาได้พยายามช่วยเหลือฝรั่งเศสให้พ้นจากการถูกเยอรมันยึดครองในสงครามโลกครั้งที่สองแต่ไม่สำเร็จ และตัดสินใจลาออก เมื่อวันที่ 16 มิถุนายน ภายหลังจากได้พยายามหลบหนีฝรั่งเศสซึ่งไม่สำเร็จ เขาถูกจับกุมโดยฝ่ายบริหารการปกครองของฟีลิป เปแต็ง ด้วยการยอมจำนนต่อการควบคุมตัวของเยอรมันใน ค.ศ. 1942 เขาถูกคุมขังในเยอรมนีและต่อมาที่ออสเตรีย จนกระทั่งได้รับการปล่อยตัวใน ค.ศ. 1945 ซึ่งเขาได้รับการปล่อยตัวภายหลังจากยุทธการที่ปราสาทอิทเทอร์ ซึ่งหนึ่งในผู้นำ นายทหารเยอรมันยศพันตรีนามว่า Josef Gangl ได้ถูกประกาศยกย่องว่าเป็นวีรบุรุษโดยฝ่ายต่อต้านออสเตรีย ซึ่งได้เสียสละชีวิตในการเอาตัวเองบังรับกระสุนสไนเปอร์ของข้าศึกเพื่อช่วยชีวิตแรโน 
ได้ถูกเลือกตั้งในการเข้าสู่สภาผู้แทนราษฏร์ใน ค.ศ. 1946 เขาได้กลายเป็นบุคคลสำคัญอีกครั้งในชีวิตการเมืองฝรั่งเศส โดยดำรงตำแหน่งในคณะรัฐมนตรีหลายตำแหน่ง เขาได้ให้การสนับสนุนต่อสหพันธรัฐแห่งยุโรป(United States of Europe) และมีส่วนร่วมในการร่างรัฐธรรมนูญสำหรับสาธารณรัฐที่ห้า แต่กลับลาออกจากรัฐบาลใน ค.ศ. 1962 ภายหลังจากไม่เห็นด้วยกับประธานาธิบดีเดอ โกล ในเรื่องเกี่ยวกับการเปลี่ยนแปลงระบบการเลือกตั้ง
Adenia spinosa

Adenia spinosa เป็นชนิดของพืชมีดอกในวงศ์กะทกรก ถิ่นกำเนิดอยู่ที่ประเทศบอตสวานา ทางเหนือของประเทศแอฟริกาใต้ และประเทศซิมบับเว
ลักษณะทางพฤกษศาสตร์.
ลักษณะเป็นไม้พุ่มเลื้อย ลำต้นเป็นโขดอวบน้ำขนาดเส้นผ่านศูนย์กลางไม่เกิน 1.5 ม. กิ่งมีหนามอ่อน ๆ ซึ่งทำหน้าที่ช่วยในการเลื้อยของกิ่ง ลักษณะใบสลับ วงรีกว้างมีเส้นใบที่เห็นได้ชัดเจน ด้านบนสีเทาอมเขียว ด้านล่างสีอ่อนกว่า ใบมีขอบ เป็นพืชแยกเพศต่างต้นกันคือ ดอกเพศผู้ และดอกเพศเมียอยู่คนละต้น ดอกมีสีเหลืองครีม ดอกตัวผู้มักออกเป็นกระจุกกว่าดอกตัวเมีย ผลเป็นรูปไข่ สีเขียวอมเหลือง
นิเวศวิทยา.
ขึ้นท่ามกลางโขดหินในพื่นที่ร้อนและแห้งแล้ง ทางตอนใช้ของแอฟริกาคือ ประเทศบอตสวานา ทางเหนือของประเทศแอฟริกาใต้ และประเทศซิมบับเว 
ประโยชน์และการนำไปใช้.
นิยมเลี้ยงเป็นไม้ประดับในหมู่ผู้ที่สนใจและนักสะสมพันธุ์ไม้แปลกหายากทั่งในประเทศไทยและต่างประเทศ การดูแลรักษานั้นไม่ยุ่งยาก สารมารถเลี้ยงได้เหมือนไม้อวบน้ำทั่วไป ข้อควรระวังคืออย่าชื้นและแฉะจนเกินไปเพราะจะทำให้เน่า และควรพรางแสงในส่วนของลำต้นหรือโขดไม่ให้โดนแสงแดดจัดโดยตรงเพราะจะทำให้ไหม้ การขยายพันธุ์โดยใช้กิ่งชำนั้นทำได้ แต่จะไม่มีส่วนของโขดเกิดขึ้นเหมือนไม้เพาะเมล็ด
วัดพระธาตุดอยกิ่วขมิ้น

วัดพระธาตุดอยกิ่วขมิ้น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปางหมู อำเภอเมืองแม่ฮ่องสอน จังหวัดแม่ฮ่องสอน
แต่เดิมเป็นวัดร้างที่เคยขึ้นทะเบียนเมื่อ พ.ศ. 2483 ในช่วง พ.ศ. 2527 พระอาจารย์มหาณรงค์ เป็นพระรูปแรกที่ขึ้นมาประจำอยู่ที่วัด ณ ขณะนั้นมีสภาพเป็นป่า และมีองค์เจดีย์ที่อยู่ในสภาพชำรุดทรุดโทรม และมีเศษอิฐแตกหัก มีโบราณวัตถุ เช่น ถ้วยชามเก่าแตกหัก ซึ่งในตอนนั้นท่านได้สร้างศาลาเพื่อเป็นสถานที่ปฏิบัติธรรมของท่านไว้หนึ่งหลัง ต่อมาพระกิตติชัย สุจิโต มาจำวัดเมื่อ พ.ศ. 2528 จึงบูรณะบำรุงวัดพระธาตุดอยกิ่วขมิ้นขึ้นใหม่ จนตั้งเป็นวัดเมื่อวันที่ 24 สิงหาคม พ.ศ. 2547 แต่จากหลักฐานทางโบราณวัตถุสันนิษฐานว่าคงสร้างประมาณปลายพุทธศตวรรษที่ 24 ถึงกลางพุทธศตวรรษที่ 25
สิ่งก่อสร้างที่สำคัญ ได้แก่ กำแพงแก้ว และลานประทักษิณ องค์เจดีย์ตั้งอยู่บนฐานรูปสี่เหลี่ยมจัตุรัส มีสิงห์ประดับที่มุมทั้งสี่ องค์เจดีย์มีฐานย่อเกตสามชั้น และฐานแปดเหลี่ยมรองรับชั้นมาลัยเถาที่ทำเป็นลายกลีบบัวซ้อนกันสองชั้น บัวปากระฆังและองค์ระฆังกลม ตกแต่งด้วยลายหน้ามาร (หน้ากาล) ส่วนยอด ในส่วนปล้องไฉน และปลียอด หักหายไป พบแต่ชิ้นส่วนโลหะประดับยอดฉัตรตกอยูรอบฐาน
ภายในเป็นคูหาประดิษฐานพระพุทธรูปปั้นศิลปะพม่าแบบมัณฑะเลย์ ส่วนยอดซุ้มเป็นทรงปราสาทซ้อนลดหลั่นเป็นชั้น ๆ องค์เจดีย์มีลานประทักษิณ และกำแพงแก้วรูปห้าเหลี่ยมล้อมรอบ
อีเอฟแอลแชมเปียนชิป เพลย์ออฟ 2022 นัดชิงชนะเลิศ

การแข่งขัน อีเอฟแอลแชมเปียนชิป เพลย์ออฟ 2022 นัดชิงชนะเลิศ จะลงเล่นกันในวันที่ 29 พฤษภาคม พ.ศ. 2565 ที่ สนามกีฬาเวมบลีย์, ลอนดอน. ผู้ชนะจะได้รับการเลื่อนชั้นสู่ พรีเมียร์ลีก ฤดูกาล 2022–23. สองทีมที่ดีที่สุดของ อีเอฟแอลแชมเปียนชิป ฤดูกาล 2021–22 จะได้รับการเลื่อนชั้นโดยอัตโนมัติขึ้นสู่ พรีเมียร์ลีก, ในขณะที่ทีมวางระหว่างทีมอันดับที่สามและทีมอันดับที่หกในตารางคะแนนลีกจะลงเล่นสองนัดขั้นแรกใน ฟุตบอลลีกเพลย์ออฟ ฤดูกาล 2022. ฟูลัม และ บอร์นมัท เข้าร่วมสำหรับพื้นที่สุดท้ายสำหรับพรีเมียร์ลีก.
แมตช์.
รายละเอียด.
<onlyinclude></onlyinclude>
วันผ้าไทยแห่งชาติ

วันผ้าไทยแห่งชาติ  ตรงกับวันที่ 12 สิงหาคมของทุกปี ซึ่งตรงกับวันคล้ายวันพระบรมราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เพื่อน้อมสำนึกในพระมหากรุณาธิคุณที่ทรงมีพระวิริยะอุตสาหะ ปฏิบัติพระราชกรณียกิจในการส่งเสริมเรื่อง "ผ้าไทย" เป็นที่ประจักษ์มาอย่างยาวนาน จากสิ่งทอท้องถิ่นที่สูญหายไป ให้กลับมาได้รับความนิยมอีกครั้ง สามารถสร้างอาชีพ สร้างรายได้นำไปสู่การพัฒนาคุณภาพชีวิตความเป็นอยู่ของประชาชน ทางกระทรวงวัฒนธรรมที่นำโดยนายอิทธิพล คุณปลื้ม รัฐมนตรีว่าการกระทรวงวัฒนธรรมจึงเสนอให้วันที่ 12 สิงหาคม ของทุกปีเป็น "วันผ้าไทยแห่งชาติ" เนื่องในวโรกาสมหามงคลสมัยเฉลิมพระชนมพรรษา 90 พรรษาของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยที่ประชุมคณะรัฐมนตรีเมื่อวันที่ 30 พฤษภาคม พ.ศ. 2565 จึงมีมติเห็นชอบให้วันที่ 12 สิงหาคมของทุกปีเป็นวันผ้าไทยแห่งชาติ ตามที่กระทรวงวัฒนธรรมเสนอ
ทาโอะ สึจิยะ

ทาโอะ สึจิยะ (; โรมาจิ: "Tsuchiya Tao"; เกิด 3 กุมภาพันธ์ ค.ศ. 1995) เป็นนักแสดงหญิง นางแบบ และนักเต้นชาวญี่ปุ่น เธอมีชื่อเสียงจากการนำแสดง"อาซาโดระ" เรื่อง"มาเระ" ของเอ็นเอชเค และละครชุดสตรีมมิงทางโทรทัศน์"อลิสในแดนมรณะ"
โรงพยาบาลวิภาวดี

บริษัท โรงพยาบาลวิภาวดี จำกัด (มหาชน) เป็นบริษัทประกอบธุรกิจโรงพยาบาลเอกชนภายใต้ชื่อ "โรงพยาบาลวิภาวดี" ในกรุงเทพมหานคร เปิดให้บริการเมื่อวันที่ 1 มีนาคม พ.ศ. 2529 ด้วยทุนจดทะเบียนเริ่มต้น 20 ล้านบาท ภายหลังเมื่อวันที่ 26 มีนาคม พ.ศ. 2535 ได้เข้าจดทะเบียนในตลาดหลักทรัพย์แห่งประเทศไทย และเมื่อวันที่ 20 กันยายน พ.ศ. 2536 ได้จดทะเบียนแปรสภาพเป็นบริษัทมหาชน ถือเป็นบริษัทโรงพยาบาลที่มีขนาดใหญ่ในตลาดหุ้นไทยเป็นอันดับ 6 ณ วันที่ 11 กันยายน 2561
จากข้อมูลเมื่อวันที่ 1 เมษายน พ.ศ. 2564 มีโรงพยาบาลซึ่งเป็นบริษัทย่อยและบริษัทย่อยทางอ้อมทั้งหมด 7 แห่ง โรงพยาบาลซึ่งเป็นบริษัทร่วมและบริษัทร่วมทางอ้อมทั้งหมด 11 แห่ง ยังมีกิจการนอกเหนือจากธุรกิจโรงพยาบาลคือ ธุรกิจโรงแรม ธุรกิจผลิตเวชภัณฑ์ทางการแพทย์ และธุรกิจคลินิกความงามและเวชศาสตร์ชะลอวัย
เมื่อ พ.ศ. 2562 บริษัทได้เปิดศูนย์การค้าภายใต้ชื่อ "วิพลาซ่า" (Vi Plaza) อาคารสูง 9 ชั้น (ไม่รวมชั้นใต้ดิน) ตั้งอยู่ริมถนนวิภาวดีรังสิตตัดกับถนนงามวงศ์วาน 
โครงสร้างบริษัท.
จากข้อมูล ณ เดือนธันวาคม พ.ศ. 2563 สัดส่วนการถือหุ้นมีดังนี้
บริตต์ เบเกอร์

บริตทานี เบเกอร์ (Brittany Baker; เกิด 23 เมษายน ค.ศ. 1991) เป็นนักมวยปล้ำอาชีพและทันตแพทย์ชาวอเมริกัน เธอเซ็นสัญญากับ All Elite Wrestling (AEW) ภายใต้ชื่อ บริตต์ เบเกอร์ (Britt Baker) และเป็นแชมป์โลกหญิง AEW เบเกอร์เกิดที่เมือง Punxsutawney รัฐเพนซิลเวเนีย เธอเปิดตัวในฐานะนักมวยปล้ำอาชีพในปี 2015 และเข้าเรียนที่มหาวิทยาลัยแพทยศาสตร์ Pittsburgh School of Dental Medicine ตั้งแต่ปี 2014 ถึง 2018 ในปีต่อมา เธอกลายเป็นผู้หญิงคนแรกที่เซ็นสัญญากับ AEW
วัดฉื่อฉาง

วัดฉื่อฉาง (ตัวเต็ม: 慈善寺, พินอิน: "ฉื่อช่านซื่อ") เป็นวัดในสังกัดคณะสงฆ์จีนนิกายแห่งประเทศไทย ตั้งอยู่บนถนนศุภสารรังสรรค์ อำเภอหาดใหญ่ จังหวัดสงขลา เป็นที่เคารพนับถือของพุทธบริษัทชาวหาดใหญ่ ตลอดจนมีการเผยแผ่พระสัทธรรมคาสอนไปถึงประเทศมาเลเซีย สิงคโปร์และอินโดนีเซีย
ประวัติ.
วัดฉื่อฉาง เดิมเป็นศาลเจ้าลื่อโจ๊ว โดยนายกิมย้ง แซ่ชื้อ คหบดีชาวหาดใหญ่ ผู้มีศรัทธาบำเพ็ญกุศลสาธารณประโยชน์ได้อุทิศที่ดินสร้างเป็นศาลเจ้าเพื่อให้ประชาชนได้สักการะบูชา ต่อมาพระอาจารย์ว่วยจง ชาวมณฑลหูหนานจาริกมาอำเภอหาดใหญ่ ได้พำนักจำพรรษาอยู่ที่ศาลเจ้านี้ และสั่งสอนเผยแผ่พระพุทธศาสนาฝ่ายมหายาน พร้อมกับได้ปฏิสังขรณ์ ก่อสร้างเสนาสนะและถาวรวัตถุให้เจริญเรื่อยมา และสถาปนาเป็นวัดในคณะสงฆ์จีนนิกายเมื่อ พ.ศ. 2479 ชื่อ “วัดฉื่อฉาง” แปลว่า “กุศลเมตตาราม”
ในปี พ.ศ. 2514 พระอาจารย์ว่วยจงถึงแก่มรณภาพลง พระมหาคณาจารย์จีนธรรมสมาธิวัตร (โพธิ์แจ้ง) จึงได้แต่งตั้งหลวงจีนธรรมนันท์จีนประพัทธ์ (อี่เม้ง) มาดำรงตำแหน่งเจ้าอาวาส ท่านได้เผยแผ่สั่งสอนประชาชนให้อยู่ในสัมมาปฏิบัติจนเป็นที่เลื่อมใสศรัทธาของชาวบ้านอย่างกว้างขวาง
ต่อมานางละม้าย ฉายากุล ทายาทของนายกิมย้ง แซ่ชื้อ ได้อุทิศที่ดินเป็นศาสนสมบัติของคณะสงฆ์จีนนิกายแห่งประเทศไทย ในปี พ.ศ. 2517 หลวงจีนธรรมนันท์จีนประพัทธ์ (อี่เม้ง) ถึงแก่มรณภาพลง เจ้าคณะใหญ่จีนนิกายจึงได้แต่งตั้งหลวงจีนธรรมธรเย็นเฮ้า เป็นเจ้าอาวาสวัดสืบต่อมา
วัดเมธังกราวาส

วัดเมธังกราวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่ ที่ดินที่ตั้งวัดมีเนื้อที่ 6 ไร่ 2 งาน 36 ตารางวา
วัดเมธังกราวาสเป็นวัดที่สร้างมานาน ไม่มีประวัติที่จะค้นหาหลักฐานได้ กล่าวกันว่าแต่เดิมชื่อว่า วัดนาเหลียว เข้าใจว่าคงเป็นนางเหลียวที่บริจาคที่ดินสร้างวัดในสมัยแรก ชาวบ้านยังเรียกอีกชื่อว่า วัดน้ำคือ เพราะเขตวัดที่ตั้งวัดติดกับคูเมือง (คือเมือง) ชาวบ้านเรียกว่าน้ำคือ ต่อมาเปลี่ยนชื่อวัดมาเป็น "วัดเมธังกราวาส" ตามสมณศักดิ์ของเจ้าอาวาสที่พระราชาคณะพระมหาเมธังกร ซึ่งเป็นผู้บริจาคที่ดิน และได้รับแต่งตั้งเป็นเจ้าคณะจังหวัดแพร่ พร้อมด้วยโรงเรียนวัดเมธังกราวาส 
จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2421 ได้รับพระราชทานวิสุงคามสีมาเมื่อวันที่ 29 เมษายน พ.ศ. 2468 เขตวิสุงคามสีมา กว้าง 20 เมตร ยาว 40 เมตร ประกอบพิธีผูกพัทธสีมา เมื่อวันที่ 15 มีนาคม พ.ศ. 2469 จากคำบอกเล่าวิเคราะห์ว่าวัดอาจสร้างราว พ.ศ. 2325 ซึ่งในกาลครั้งนั้นลักษณะเป็นวัดขนาดเล็กที่ตั้งอยู่นอกกำแพงเมือง เข้าใจว่าผู้สร้างวัดคือตระกูลวังซ้าย
ปูชนียวัตถุที่สำคัญ คือ "พระพุทธรูปน้ำออกเศียร" ตามประวัติกล่าวว่า พ่อหลักฟอง อินทุดม เป็นผู้อาราธนามาจากวัดร้าง ในอำเภอปง จังหวัดเชียงราย นำมาประดิษฐาน ณ วัดเมธังกราวาส จนถึงปัจจุบันนี้ เชื่อกันว่าหากนำองค์พระพุทธรูปออกแห่เพื่อให้ประชาชนนมัสการคราวใด ฝนจะตกเสมอ
วัดทิพยวารีวิหาร

วัดทิพยวารีวิหาร (ตัวเต็ม:甘露寺) เป็นวัดในสังกัดคณะสงฆ์จีนนิกายแห่งประเทศไทย ตั้งอยู่บนซอยทิพย์วารี ถนนตรีเพชร เขตพระนคร กรุงเทพมหานคร
ประวัติ.
วัดทิพยวารีวิหาร สร้างในสมัยกรุงธนบุรีโดยชาวญวนอพยพที่ติดตาม องเชียงชุน ราชบุตรเจ้าเมืองเว้ ที่หนีภัยสงครามเข้ามาพึ่งพระบรมโพธิสมภารในปีพ.ศ.2319 ตรงกับแผ่นดินสมเด็จพระเจ้ากรุงธนบุรี พระองค์จึงทรงพระราชทานที่ดินฝั่งตะวันออกของแม่น้ำเจ้าพระยาให้เป็นที่อาศัยเรียกว่าบ้านญวนและมีวัดฝ่ายมหายานขึ้นเป็นครั้งแรก
ต่อมาในสมัยกรุงรัตนโกสินทร์ องเชียงสือ นัดดาเจ้าเมืองเว้ ได้เข้ามาพึ่งพระบรมโพธิสมภาร ต่อมาได้ลักลอบหนีกลับเมืองเว้กรมพระราชวังบวรมหาสุรสิงหนาท ทรงแคลงพระทัยชาวญวน จึงได้มีพระราชโองการโปรดเกล้าฯ ให้มีย้ายชุมชนญวนออกไปอยู่ที่อื่น เพื่อให้ห่างจากพระนคร ชุมชนบริเวณนี้จึงเป็นที่อาศัยของคนไทยและจีนแทน ด้วยเหตุนี้จึงทำให้ วัดทิพยวารีวิหาร มีสภาพรกร้างไม่มีพระสงฆ์จำพรรษาอยู่หลายปี 
ปี พ.ศ. 2439 พระอาจารย์ไหซัน พระภิกษุจีนชาวมณฑลหูหนาน ได้จาริกมาจำพรรษาที่วัดทิพยวารีวิหาร ท่านจึงได้ทำการบูรณปฏิสังขรณ์ขึ้นมาใหม่ โดยความร่วมมือของพุทธบริษัทไทย-จีน นำโดยนายเช็งเต็ก แซ่เจี่ยและนางซิ่วออม แซ่ตัน สองสามีภรรยาคหบดีชาวจีน ผู้ค้าขายในย่านตลาดมิ่งเมือง ครั้งนั้นได้บูรณปฏิสังขรณ์ใหม่จนเสร็จสมบูรณ
ด้วยพระมหากรุณาธิคุณในพระบาทสมเด็จพระจุลจอมเกล้าเจ้าอยู่หัว จึงได้พระราชทานสมณศักดิ์หลวงจีนไหซัน ให้เป็นที่ หลวงจีนธรรมรสจีนศาสน์ ปลัดซ้ายจีนนิกาย
ดำรงตำแหน่งเป็นเจ้าอาวาส และต่อมาทรงพระราชทานนามวัดกัมโล่วยี่ ใหม่ว่า “วัดทิพยวารีวิหาร” เมื่อวันที่ 27 สิงหาคม พ.ศ 2452 จึงได้รับการสถาปนาฟื้นฟูขึ้นใหม่ เป็นวัดในสังกัดคณะสงฆ์จีนนิกายจนถึงปัจจุบัน ต่อมาปีพ.ศ. 2489 ได้เกิดเพลิงไหม้ตลาดบ้านหม้อ ไฟลุกลามมาถึงวัด ทำให้พระประธานทั้งสามองค์ชำรุดเสียหายมาก ในปีพ.ศ. 2497 พระอาจารย์จีนธรรมสมาธิวัตร (โพธิ์แจ้ง) ได้มอบหมายให้หลวงจีนคณาณัติจีนพรต (เย็นบุญ) ปลัดขวาจีนนิกาย มาดำรงตำแหน่งเจ้าอาวาส และได้ทำการบูรณะใหม่หมดทั้งวัด กาลเวลาได้ล่วงไป เสนาสนะต่าง ๆ ของวัดได้ทรุดโทรมลง หลวงจีนธรรมรัตจีนประจักษ์ (เย็นงี้) ซึ่งดำรงตนแหน่งรักษาการแทนเจ้าอาวาส จึงดำเนินโครงการสร้างอุโบสถหลังใหม่พร้อมบูรณปฏิสังขรณ์เสนาสนะด้วย ในการนี้ได้กราบทูลเชิญทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จทรงวางศิลาฤกษ์อุโบสถหลังใหม่เมื่อวันอาทิตย์ที่ 9 มกราคม พ.ศ. 2548
ทรังค์ เทรน

<ns>0</ns>
 <revision>
 <parentid>11340622</parentid>
 <timestamp>2024-11-07T00:25:39Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{Lang-pt| → {{langx|pt|</comment>
 <origin>11889248</origin>
 <model>wikitext</model>
 <format>text/x-wiki</format>
ทรังค์ เทรน ({{langx|pt|Tromba Trem}}) เป็นการ์ตูนทีวีแอนิเมชันของประเทศบราซิล ออกอากาศทางช่อง ทีวี บราซิล (TV Brasil) และ ทีวี กุลตูรา (TV Cultura) สร้างและกำกับโดย ซี บรันเดา (Zé Brandão) และอำนวยการสร้างโดย เฟลิเป้ ทาวาเรส (Felipe Tavares) ฉายตอนแรกเมื่อวันที่ 7 เมษายน 2554 ถึงวันที่ 7 มกราคม 2560
ภาพยนตร์.
หลังจากนั้น ภาพยนตร์ที่มีชื่อว่า "Tromba Trem: O Filme" เริ่มฉายวันแรกในวันที่ 9 มิถุนายน ค.ศ. 2565
การออกอากาศ.
ในประเทศบราซิล ทรังค์ เทรนฉายรอบปฐมทัศน์เมื่อวันที่ 7 เมษายน พ.ศ. 2554 ในช่อง ทีวี บราซิล (TV Brasil) และ ทีวี กุลตูรา (TV Cultura)
ในสหราชอาณาจักร ออกอากาศมาในช่อง เค้ก เอนเตอร์เทนเมนต์
ในประเทศสเปน ออกอากาศมาในช่อง โบอิง (Boing)
ในฮิสแปนิกอเมริกา ออกอากาศมาในช่อง ตูนแคสท์ (Tooncast) และ บูมเมอแรง
ในประเทศอิสราเอล การ์ตูนถูกฉายรอบปฐมทัศน์ในเมื่อวันที่ 21 ธันวาคม พ.ศ. 2557 ในช่อง (Zoom)
วัดโพธิทัตตาราม

วัดโพธิทัตตาราม (ตัวเต็ม:普德寺, พินอิน: "โผวเต็กยี่") เป็นวัดในสังกัดคณะสงฆ์จีนนิกายแห่งประเทศไทย ตั้งอยู่ถนนสุรศักดิ์ 1 ตำบลศรีราชา อำเภอศรีราชา จังหวัดชลบุรี
ประวัติ.
วัดโพธิทัตตาราม สถาปนาขึ้นโดยพระมหาคณาจารย์จีนธรรมสมาธิวัตร (โพธิ์แจ้ง) เดิมเป็นโรงเจชื่อ “กวง เฮียง ตึ๊ง” มีนายวิทย์ นางอารีย์ ประสานพานิช เป็นเจ้าของ ต่อมาได้ถวายโรงเจพร้อมทั้งที่ดินแก่คณะสงฆ์จีนนิกาย พระมหาคณาจารย์จีนธรรมสมาธิวัตร (โพธิ์แจ้ง) เจ้าคณะใหญ่จีนนิกาย จึงส่งพระภิกษุไปจำพรรษา และขนานนามใหม่ว่า “สำนักสงฆ์จริงอยู่” (真如精舍)
ในปี พ.ศ. 2516 เจ้าคณะใหญ่จีนนิกายได้ตั้งคณะกรรมการสร้างวัดขึ้น ภายใต้การอำนวยการของเจ้าคณะใหญ่จีนนิกาย เพื่อดำเนินการจัดซื้อที่ดินจากนายวิทย์ นางอารีย์ ประสานพานิช เพิ่มเติม และก่อสร้างอุโบสถ วิหารสำคัญต่าง ๆ และเสนาสนะสงฆ์ครบถ้วน กรมการศาสนา กระทรวงศึกษาธิการ จึงประกาศตั้งเป็นวัดตามกฎหมายมีนามว่า “วัดโพธิทัตตาราม” ได้รับพระราชทานวิสุงคามสีมา เมื่อวันที่ 30 ธันวาคม พ.ศ. 2518 จากนั้นพระมหาคณาจารย์จีนธรรมสมาธิวัตร (โพธิ์แจ้ง) เจ้าคณะใหญ่จีนนิกาย จึงมีบัญชาให้ พระคณาจารย์จีนธรรมปัญญาจริยาภรณ์ (เย็นเชี้ยว) ซึ่งขณะดำรงตำแหน่งรักษาการเจ้าอาวาส ดำเนินการประกอบพิธีผูกพัทธสีมา โดยกราบทูลอาราธนาสมเด็จพระสังฆราชเจ้า กรมหลวงชินวราลงกรณ เสด็จทรงเป็นประธานประกอบพิธีผูกพัทธสีมา และเชิญ พลเอก เสริม ณ นคร ผู้บัญชาการทหารบก เป็นประธานในพิธีตัดลูกนิมิตร เมื่อวันที่ 20 กุมภาพันธ์ พ.ศ. 2520
โรงเรียนโพธิทัตราชวิทยาลัย.
วัดโพธิทัตตารามได้เริ่มมีการบริหารจัดการศึกษาในรูปแบบโรงเรียนปริยัติธรรม แผนกสามัญศึกษา โดยพระอาจารย์จีนธรรมรสจีนศาสน์ (เย็นเกา) มีปณิธานที่จะพัฒนาการศึกษาของ
คณะสงฆ์จีนนิกายเพื่อให้โอกาสเยาวชนในเขตภาคตะวันออก รวมถึงเยาวชนทั่วภูมิภาค โดยก่อตั้งโรงเรียนโพธิทัตราชวิทยาลัย โดยเริ่มแรกนั้นได้ใช้อาคารอเนกประสงค์ภายในวัดเป็นสถานที่จัดการเรียนการสอน ต่อมาเมื่อมีสามเณรนักเรียนมากขึ้นครบทุกระดับชั้น จึงได้ซื้อที่ดินเพื่อสร้างอาคารเรียนที่สมบูรณ์ และมีการจัดการเรียนการสอนระดับชั้นมัธยมศึกษาปีที่ 1-6 นับแต่นั้นมา
การปลูกฝี

การปลูกฝี  เป็นวิธีการอย่างหนึ่งที่ใช้ในการสร้างภูมิคุ้มกันต่อโรคติดเชื้อ โดยบางครั้งอาจมีการใช้คำว่า inoculation ในความหมายเดียวกันกับ vaccination (การให้วัคซีน) และ immunization (การเสริมภูมิคุ้มกัน) อยู่บ้าง อย่างไรก็ดีแต่ละคำมีความหมายในรายละเอียดแตกต่างกันในบางประเด็น โดย inoculation มักมีขั้นตอนของการจงใจทำให้เกิดโรคขึ้นในคนหรือสัตว์
ต้นกำเนิด.
แต่ตั้งเดิมแล้ว การปลูกฝีมีที่มาจากการป้องกันโรคฝีดาษ โดยการนำส่วนประกอบของหนองจากฝีของผู้ป่วยโรคฝีดาษมาฝังในผิวหนังของผู้รับการปลูกฝี ทั้งนี้ในยุคนั้น การติดต่อของโรคฝีดาษมักเกิดจากการติดเชื้อผ่านการสูดเอาละอองที่มีเชื้อเข้าไป ทำให้เกิดการติดเชื้อที่เยื่อเมือกของปาก จมูก หรือระบบหายใจ ก่อนที่จะแพร่กระจายไปทั่วร่างกาย ทำให้ผู้ป่วยที่ติดเชื้อผ่านช่องทางนี้มีอาการรุนแรง แตกต่างจากการติดเชื้อที่ผิวหนัง ซึ่งผู้ป่วยมักมีอาการไม่รุนแรงเท่า และมักมีการติดเชื้ออยู่เฉพาะที่ผิวหนัง แต่สามารถกระตุ้นให้เกิดภูมิคุ้มกันได้เหมือนกัน ปัจจุบันวิธีปลูกฝีเพื่อสร้างภูมิคุ้มกันต่อโรคฝีดาษนี้ เป็นที่รู้จักในชื่อว่า variolation (การปลูกฝีดาษ) โดยการปลูกฝีมีบันทึกย้อนหลังไปในประวัติศาสตร์ทั้งในอินเดีย แอฟริกา และจีน
วาดิม ชีชีมาริน

วาดิม เยฟเกนีวิช ชีชีมาริน (เกิด 17 ตุลาคม 2000) เป็นทหารชาวรัสเซียและบุคคลแรกที่ถูกขึ้นศาลด้วยข้อหาอาชญากรรมสงครามระหว่างการรุกรานยูเครนโดยรัสเซียในปี 2022 ในวันที่ 18 พฤษภาคม 2022 เขาถูกฟ้องร้องฐานฆาตกรรม โอเลกซานเดอร์ เชลีปอฟ (Oleksandr Shelipov) พลเมืองที่ปราศจากอาวุธ โดยการยิงปืน เขาถูกตัดสินมีความผิดฐานอาชญากรรมสงคราม และถูกลงโทษให้จำคุกตลอดชีวิตในวันที่ 23 พฤษภาคม 2022 ผู้พิพากษา เซร์ฮี อากาโฟนอฟ (Serhiy Agafonov) ระบุว่าชีชีมารินก่อการฆาตกรรมโดยตั้งใจ และทำการฝ่าฝืนกฎและธรรมเนียมในการสงคราม ทนายของชีชีมารินระบุว่าจะทำการยื่นฎีกาต่อไป
4 KINGS อาชีวะ ยุค 90

4 คิงส์ อาชีวะ ยุค 90  เป็นภาพยนตร์ไทยแนวดรามา อาชญากรรม ที่ออกฉายในปี พ.ศ. 2564 โดยเป็นผลงานภาพยนตร์เรื่องแรกของค่ายเนรมิตรหนังฟิล์ม จากการกำกับของพุฒิพงษ์ นาคทอง นำแสดงโดย อารักษ์ อมรศุภศิริ, อิชณน์กร พึ่งเกียรติรัศมี, ภูมิ รังษีธนานนท์, ณัฏฐ์ กิจจริต, สิราษฎร์ อินทรโชติ, อัครินทร์ อัครนิธิเมธรัฐ และอุกฤษ วิลลีย์ บรอด ดอนกาเบรียล ภาพยนตร์เรื่องนี้เกี่ยวกับความขัดแย้งระหว่างนักศึกษาอาชีวะกับนักศึกษาสถาบันต่าง ๆ ในช่วงคริสต์ทศวรรษ 1990
และภาคต่อ "4 คิงส์ 2" มีกำหนดฉายในโรงภาพยนตร์ในวันที่ 30 พฤศจิกายน พ.ศ. 2566
เนื้อเรื่อง.
เรื่องราวของภาพยนตร์เกิดขึ้นใน พ.ศ. 2538 โดยเล่าผ่านความทรงจำของบิลลี่ อดีตนักศึกษาอาชีวะที่ผันตัวมาเป็นพ่อเลี้ยงเดี่ยวกับลูกสาววัยรุ่นของเขา แม้ว่าความสัมพันธ์ระหว่างพ่อกับลูกสาวจะไม่ค่อยดีนัก แต่เมื่อลูกสาวของเขาได้รับบาดเจ็บจากการต่อสู้ของแก๊งเด็กอาชีวะ ทำให้บิลลี่หวนนึกถึงอดีตของตัวเองและเพื่อน ในยุค 90 มีวิทยาลัยอาชีวะชื่อดังมากมายแต่มีอยู่ 4 สถาบันที่โดดเด่น คือ อินทรอาชีวศึกษา ช่างกลบุรณพนธ์ เทคโนโลยีประชาชล และกนกอาชีวะ พวกเขามีชื่อเล่นว่า "4 คิงส์"
บิลลี่รู้สึกหดหู่ใจเมื่อแม่ของเขาแต่งงานใหม่และพ่อเลี้ยงก็เกลียดเขา ทางออกเดียวของเขาคือเพื่อนสนิท ดังนั้นเขาจึงต้องทำทุกอย่างเพื่อรักษาและปกป้องมิตรภาพของเขากับเพื่อนร่วมสถาบันของเขา บิลลีพบกับความขัดแย้งทุกรูปแบบรวมถึงสูญเสียเพื่อนรักไป นับเป็นบทเรียนชีวิตครั้งใหญ่ที่เขาต้องตอบแทนมาจนถึงทุกวันนี้
งานสร้างและผลตอบรับ.
ภาพยนตร์สร้างจากเหตุการณ์ที่เกิดขึ้นจริงในสังคมไทยเกี่ยวกับประเด็นการทะเลาะวิวาทของวัยรุ่นนักศึกษาอาชีวะที่ทำร้ายผู้ไม่เกี่ยวข้องด้วย พวกเขามักจะทะเลาะกันตามท้องถนน บนรถเมล์หรือที่ป้ายรถเมล์ ผู้กำกับและผู้เขียนบทภาพยนตร์คือ พุฒิพงษ์ นาคทอง เคยผ่านช่วงเวลาเลวร้ายนี้มาจึงใช้ประสบการณ์ของตัวเองถ่ายทอดออกมาเป็นบทภาพยนตร์ โดยใช้เวลาเตรียมงานนานถึง 7 ปีกว่าจะมีการผลิตและออกฉาย และเป็นภาพยนตร์เรื่องแรกของเขาจากบริษัทสร้างภาพยนตร์น้องใหม่ชื่อ เนรมิตรหนัง ฟิล์ม
"4 KINGS" พัฒนาตัวเองจากหนังสั้นชื่อเดียวกันที่เผยแพร่ทางโซเชียลเมื่อกลางปี พ.ศ. 2558 ว่าด้วยศึกระหว่างนักศึกษาอาชีวะจนเป็นที่รู้จัก ออกฉายบนยูทูบในรูปแบบหนังสั้น (ความยาว 15 นาที) มียอดรับชมกว่า 12 ล้านครั้ง ก่อนที่พุฒิพงศ์จะนำมาเสนอกับทางค่ายเนรมิตรหนัง ฟิล์ม และได้รับการอนุมัติด้วยทุนสร้าง 15 ล้านบาท
เมื่อเปิดตัวก็ได้รับความนิยมอย่างรวดเร็วและกลายเป็นปรากฏการณ์ ขึ้นเป็นอันดับ 1 บ็อกซ์ออฟฟิศในช่วงสุดสัปดาห์ โดยทำรายได้รวม 50 ล้านบาท หลังฉายเพียง 4 วัน แซงหน้าหนังสยองขวัญไทย-เกาหลีใต้เรื่องร่างทรงของจีดีเอช เมื่อวันอังคารที่ 14 ธันวาคม นายมงคลกิตติ์ สุขสินธารานนท์ หัวหน้าพรรคไทยศรีวิไลย์ ได้เชิญนักศึกษาอาชีวะเข้าร่วมชมภาพยนตร์เรื่องนี้ที่โรงภาพยนตร์เอสพลานาด ซีนีเพล็กซ์เอสพลานาด งามวงศ์วาน-แคราย
ภาคต่อ.
09:29 น. วันศุกร์ที่ 14 ตุลาคม พ.ศ. 2565 ผู้บริหารเนรมิตหนังฟิล์มและทีมสร้างได้ร่วมกันทำพิธีบวงสรวงก่อนถ่ายทำ 4 KINGS ภาค 2 ณ วัดราชสิทธารามราชวรวิหาร พร้อมเปิดตัวนักแสดงพร้อมกัน มีนักแสดงทั้งเก่าและใหม่เข้าร่วม
เเละในวันที่ 30 พฤศจิกายน 2566 4kings2ได้เปิดรอบปฐมทัศน์ครั้งเเรกในรอบทั่วไปในโรงภาพยนตร์ทั่วประเทศ
เอลิสตา

เอลิสตา ((ใช้กันทั่วไปในสมัยโซเวียต) หรือ (การออกเสียงที่ใช้บ่อยที่สุดหลังปี ค.ศ. 1992 และในภาษาคัลมืยเคียเอง) ; #เปลี่ยนทาง , "Elst", [ɛləsˈtə]) เป็นเมืองหลวงของสาธารณรัฐคัลมืยเคีย ประเทศรัสเซีย
เป็นที่รู้จักในชื่อ "สเตปนอย" (Stepnoy) ตั้งแต่ พ.ศ. 2487 ถึง 2500
ภูมิศาสตร์.
เมืองนี้ตั้งอยู่ในบริเวณเนินเขาเยร์เจนี ในส่วนบนของหุบเขาเอลิสตา ต้นกำเนิดของแม่น้ำอยู่ในส่วนตะวันตกของเมืองเอลิสตา ข้ามเขตเมืองจากตะวันตกไปตะวันออก โดยแบ่งออกเป็นสองส่วน พื้นที่ส่วนทางเหนือมีขนาดใหญ่กว่าทางใต้
ภูมิอากาศ.
เอลิสตามีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน "Dfb") แม้ว่าบางครั้งจะได้รับการอธิบายว่าเป็นภูมิอากาศแบบกึ่งแห้งแล้งพอสมควร (การแบ่งเขตภูมิอากาศแบบเคิพเพิน BSk) ฤดูหนาวอากาศหนาว อุณหภูมิเฉลี่ยในเดือนมกราคมอยู่ที่ −6.1 °C (21.0 °F) ในขณะที่ฤดูร้อนจะร้อน อุณหภูมิเฉลี่ยในเดือนกรกฎาคมอยู่ที่ 24.5 °C (76.1 °F) ปริมาณน้ำฝนรายปีเฉลี่ยอยู่ที่ 349 มิลลิเมตร (14 นิ้ว) โดยฤดูหนาวจะแห้งกว่าฤดูร้อน อุณหภูมิสูงสุดอยู่ในช่วง -34.0 °C (-29.2 °F) ในเดือนมกราคม ถึง 42.9 °C (109.2 °F) ในเดือนสิงหาคม
เชียร์เคสสค์

เชียร์เคสสค์  เป็นเมืองหลวงของสาธารณรัฐคาราชาเยโว-ซีร์คัสเซีย ประเทศรัสเซีย รวมถึงศูนย์กลางทางการเมือง เศรษฐกิจ และวัฒนธรรม มีประชากร 129,069 คน (ในปี พ.ศ. 2553)
ก่อนหน้านี้รู้จักกันในชื่อ "Batalpashinskaya" (จนถึงปี ค.ศ. 1931), "Batalpashinsk" (จนถึงปี ค.ศ. 1934), "Sulimov" (จนถึงปี ค.ศ. 1937), "Yezhovo-Cherkessk" (จนถึงปี ค.ศ. 1939)
ประชากร.
ประชากรของเชียร์เคสสค์มี 129,069 คนในสำมะโนปี ค.ศ. 2010 116,244 คนในสำมะโนปี ค.ศ. 2002 และ 113,060 ในสำมะโนโซเวียต ค.ศ. 1989
ไมลส์ เทลเลอร์

ไมลส์ อเล็กซานเดอร์ เทลเลอร์ (เกิด 20 กุมภาพันธ์ พ.ศ. 2530) เป็นนักแสดงชาวอเมริกัน ภาพยนตร์บางเรื่องของเขา ได้แก่ "เดอะสเปกตาคูลาร์นาว", "วิปแลช", "เดอะไดเวอร์จินซีรีส์", "วอร์ด็อกส์", "บลีดฟอร์ดิส", "แธงกิวฟอร์ยัวร์เซอร์วิส", และ ""
เกลน โพเวลล์

เกล็น โธมัส พาวเวลล์ จูเนียร์ ((เกิด 21 ตุลาคม พ.ศ. 2531) เป็นนักแสดง นักเขียน และโปรดิวเซอร์ชาวอเมริกัน เขาเริ่มต้นอาชีพด้วยการเป็นนักแสดงรับเชิญทางโทรทัศน์และบทบาทสมทบในภาพยนตร์ เช่น "แบทแมน อัศวินรัตติกาลผงาด" (2012) และ "ดิ เอ็กซ์เพ็นเดเบิลส์ โคตรคนทีมมหากาฬ 3" (2014) ก่อนสร้างผลงานที่โดดเด่นในบท แชด แรดเวลล์ จากซีรีส์สยองขวัญ-คอมเมดี้เรื่อง "สกรีมควีนส์" (2015-2016) เขาได้แสดงเป็น "ฟินนีแกน" ในภาพยนตร์ตลกเรื่อง "อยากได้มั้ย...ใครสักคน" (2016), นักบินอวกาศ "จอห์น เกล็นน์" ในละคร "ทีมเงาอัจฉริยะ" (2016) และชาร์ลี ยัง ในเรื่อง "แผนแก้เผ็ดเผด็จเจ้านาย" (2018) ก่อนจะได้เป็นที่รู้จักไปทั่วโลกในบทบาท "เรือเอก เจค "แฮงแมน" เซเรซิน" จากเรื่อง (2022)
คลองบางปลากด

คลองบางปลากด เป็นคลองธรรมชาติมีสภาพคดเคี้ยวในอำเภอพระสมุทรเจดีย์ จังหวัดสมุทรปราการ เป็นคลองทางฝั่งขวาของแม่น้ำเจ้าพระยา ในอดีตบริเวณปากคลองเป็นที่ตั้งของนิวอัมสเตอร์ดัมและป้อมคงกระพัน
การปรากฏในหลักฐาน.
ชื่อ.
คลองบางปลากดมีการเขียนชื่อคลองนี้แตกต่างกันไป บ้างเขียนว่า คลองบางปรากฏ ในจดหมายเหตุที่พระบาทสมเด็จพระจุลจอมเกล้าเจ้าอยู่หัว ทรงบันทึกว่า คลองบางปกด 
นิวอัมสเตอร์ดัม.
บริเวณปากคลองบางปลากดเคยเป็นที่ตั้งของนิวอัมสเตอร์ดัม ซึ่งสมเด็จพระเอกาทศรถได้ทรงพระราชทานที่ดินบริเวณเหนือคลองปลากด ใช้เป็นที่ตั้งคลังสินค้าและเป็นที่อาศัยของเจ้าหน้าที่เป็นสถานที่งดงามและมีเครื่องใช้ที่จําเป็นและทันสมัย คาดว่าเป็นสถานที่ขนถ่ายสินค้าที่สำคัญระหว่าง พ.ศ. 2151–2208 (ปัจจุบันสถานที่ตั้งของนิวอัมสเตอร์ดัมอยู่ใกล้กับบริษัทกระจกไทยอาซาฮี) 
ในแผนที่ที่ชาวยุโรปเขียนไว้เช่นแผนที่โดย Pierre d' Hondt (ราว พ.ศ. 2295–2296) และแผนที่โดยเอ็งเงิลแบร์ท เค็มพ์เฟอร์ พ.ศ. 2223 ก็ปรากฏคลองปลากดโดยเขียนเป็นอักษรโรมันว่า "Banbelkot"
คณะพระภิกษุชาวลังกาที่เดินทางเข้ามาเมืองไทย เมื่อวันที่ 14 พฤษภาคม พ.ศ. 2294 ได้บันทึกไว้ว่า
"เรือผ่านปากคลองบางปลากด จอดที่ตำบลอัมส์เตอร์ดัมที่พวกวิลันดา (ฮอลันดา) สร้างไว้ที่ปากน้ำ ... ล่วงอีก 7 วัน มีข้าราชการไทย 3 คนมาเยี่ยม...มอบของต้อนรับ คือ มะพร้าวอ่อน มะพร้าวห้าว หมากพลู เป็นต้น"
ป้อมคงกระพัน.
ในสมัยพระบาทสมเด็จพระนั่งเกล้าเจ้าอยู่หัว ปี พ.ศ. 2377 มีการสร้าง "ป้อมคงกระพัน" ตรงปากคลองบางปลากด ปัจจุบันป้อมมีลักษณะเป็นซากโบราณสถานมีแนวกําแพงและตัวอาคารมีสภาพชํารุดเสียหายมาก จนแทบจะไม่สามารถระบุได้ว่าเป็นป้อม ในพระราชพงศาวดารกรุงรัตนโกสินทร์ รัชกาลที่ 3 ระบุว่า "พ.ศ. 2377 ที่เมืองสมุทรปราการนั้นก็โปรดให้พระเจ้าน้องยาเธอ กรมขุนอดิศร กรมหมื่นเสพสุนทร กรมหมื่นณรงคหริรักษ์ เป็นแม่กองไปรักษาเมืองสมุทรปราการทําการที่ยังค้างอยู่ต่อไป ได้ทํากําแพงเชิงเทินขึ้นโอบหลังมาปลายปีกกา แล้วขุดคูล้อมกําแพงด้านหลังเมืองที่ปากคลองบางปลากดนั้นก็สร้างป้อมขึ้นอีกป้อม 1 ชื่อป้อมคงกระพัน เป็นทางเข้ามาปากน้ำสาขลาได้" 
บ้างก็มีแนวคิดว่าป้อมคงกระพันได้สร้างทับที่ของนิวอัมสเตอร์ดัม แต่ก็ยังไม่ทราบแน่ชัด ตามพงศาวดารกล่าวว่าสถานีการค้าที่ปากคลองบางปลากดนั้นสร้างด้วยไม้ไผ่ หากอยู่ที่เดียวกันกับตัวป้อมแสดงถึงการที่ผู้สร้างป้อมใช้ฐานรากเก่าของสถานีการค้าในการสร้างป้อมทับ หากไม่ถูกต้องแสดงถึงสถานีการค้าของฮอลันดาอยู่คนละพื้นที่กับตัวป้อมคงกระพันหรืออาจอยู่ในพื้นที่เดียวกันแต่ไม่มีการใช้อิฐในการสร้างเป็นผลให้พังทลายลงก่อนที่จะมีการสร้างป้อม
จระเข้คลองบางปลากด.
จระเข้ในบริเวณนี้เป็นจระเข้น้ำกร่อยซึ่งมีขนาดโตกว่าที่อื่นด้วยเพราะเป็นพื้นที่ที่อุดมสมบูรณ์ทั้งสัตว์น้ำจืดและน้ำเค็ม ในสมัยพระบาทสมเด็จพระจุลจอมเกล้าเจ้าอยู่หัว ชาวปากน้ำ สมุทรปราการ เคยมีปัญหาเรื่องจระเข้โดยเฉพาะที่อาศัยอยู่ปากคลองบางปลากดและรอบเกาะองค์พระสมุทรเจดีย์ ครั้งหนึ่งทรงมีพระราชหัตถเลขาว่า "เวลาเที่ยงครึ่ง มาถึงคลองบางปลากด ที่เราไปเล่นจระเข้แต่ก่อน แต่เสียทีเพราะมาช้าไป จึงหลุดไปเสียก่อน"
อีกหลักฐานหนึ่งในจดหมายบันทึกของเมืองสมุทรปราการ เมื่อ ร.ศ. 120 บันทึกไว้ว่ามีจระเข้ตัวใหญ่ออกไล่ล่าชาวบ้านริมคลองบางปลากดที่ลงอาบน้ำตามตลิ่งจนชาวบ้านถูกคาบหายไปลงในแม่น้ำ
สถานที่สำคัญ.
พื้นที่บริเวณคลองบางปลากดเป็นที่ราบลุ่มมีน้ำเค็มท่วมถึง เมื่อถึงฤดูฝนน้ำจะหลากมาตามยังลำคลองทำให้เกิดน้ำท่วมส่วนใหญ่โดยเฉพาะบริเวณปากคลองอย่างบริเวณวัดแค และยังมีวัดที่ตั้งอยู่ริมคลองคือ วัดใหญ่และวัดใหม่ โดยที่วัดใหญ่จะมี "ตลาดน้ำเมืองพระ" ตั้งอยู่ริมคลอง
หงโจ้ว

หงโจ้ว (ภาษาแมนจู: <templatestyles src="Template:MongolUnicode/fonts.css" />ᡥᡠᠩᠵᡝᠣ, ภาษาจีน 弘昼 5 มกราคม ค.ศ. 1712 – 2 กันยายน ค.ศ 1770) เดิมทรงพระอิสริยยศ เหอกงชินหวัง เป็นองค์ชายแมนจูแห่งราชวงศ์ชิง
ประวัติส่วนพระองค์.
องค์ชายหงโจ้วประสูติในราชตระกูลอ้ายซินเจว๋หลัว เป็นโอรสองค์ที่ 5 ของจักรพรรดิยงเจิ้ง (ประสูติตั้งแต่สมัยยังเป็นองค์ชายอิ้นเจิน) พระมารดาของพระองค์คือพระมเหสีฉุนเชวี่ยแห่งตระกูลเกิง เป็นธิดาของเกิงเต๋อจินในราชสำนักแมนจู และพระองค์ทรงเป็นพระอนุชาต่างมารดาของจักรพรรดิเฉียนหลง
พระบรมวงศานุวงศ์.
พระมเหสี.
เจ้าหญิงเฮกง แห่งแคว้นอูจาคุ
แหล่งข้อมูลอื่น.
จักรพรรดิยงเจิ้ง
จักรพรรดิเฉียนหลง
สิธู มูส วาลา

ศุภทีป สิงห์ สิธู (, 11 มิถุนายน 1993 – 29 พฤษภาคม 2022) หรือชื่อในวงการคือ สิธู มูส วาลา  เป็นนักร้อง แร็ปเปอร์ นักแสดง และนักการเมืองชาวอินเดีย มีผลงานหลักอยู่ในดนตรีปัญจาบและภาพยนตร์ปัญจาบ
เขาเป็นที่รู้จักจากผลงานเพลง "So High" และในปี 2018 เขาปล่อยอัลบัมเปิดตัว "PBX 1" ซึ่งขึ้นสูงสุดอันดับที่ 66 บนชาร์ต "บิลบอร์ด" แคนาเดียนอัลบัม หลังจากปล่อยอัลบัมนี้ เขาออกมาผลิตดนตรีเอง ซิงเกิลปี 2019 ชื่อ "47" ยังติดอันดับบนชาร์ตซิงเกิลสหราชอาณาจักร ในปี 2020 "เดอะการ์เดียน" ระบุชื่อเขาเป็นหนึ่งใน 50 ศิลปินมาแรง (up and coming artists) เขาเคยมีเพลงติดอันดับบนชาร์ตยูเคเอเชียน รวมสิบเพลง ในจำนวนนี้สองเพลงติดอันดับหนึ่ง ผลงานเพลง "Bambiha Bole" อยู่ในห้าอันดับแรกบนชาร์ตดนตรีของยูทูบทั่วโลก ในปี 2021 เขาปล่อยแทร็ก "Moosetape" ซึ่งติดชาร์ตทั่วโลก รวมถึงแคนาเดียนฮอต 100, ยูเคเอเชียน และนิวซีแลนด์ฮอต
เขาเป็นที่รู้จักจากรูปแบบเนื้อเพลงที่เป็นที่ถกเถียง หลายครั้งเนื้อเพลงของเขามีเนื้อหาสนับสนุนวัฒนธรรมปืน และท้าทายความเชื่อทางศาสนา เช่นในกรณีที่เคยมีเนื้อเพลงที่ดูหมิ่นมาตาภาคเการ์ ซึ่งเป็นที่นับถือในศาสนาซิกข์ เขายังเคยถูกฟ้องร้องทางกฎหมายหลายครั้งจากเนื้อหาในเพลงที่สนับสนุนวัฒนธรรมปืน เนื้อหารุนแรง และสนับสนุนความรุนแรง ในปี 2022 ก่อนเขาเสียชีวิต ยังมีเรื่องฟ้องร้องทางกฎหมายต่อเขาที่ยังดำเนินอยู่สี่กรณี มูส วาลา เริ่มขึ้นสู่การเมืองโดยเข้าเป็นนัการเมืองในพรรคคองเกรส และลงสมัครเลือกตั้งในการเลือกตั้งคณะนิติบัญญัติรัฐปัญจาบ ปี 2022 ในเขตเลือกตั้งมันสา แต่ไม่ชนะ เขาถูกปืนยิงเสียชีวิตในวันที่ 29 พฤษภาคม 2022 โดยมือปืนที่ยังไม่ทราบว่าเป็นใคร
พรรคอามอาทมี

พรรคอามอาทมี (แปลว่า พรรคสามัญชน; ชื่อย่อ AAP) เป็นพรรคการเมืองในประเทศอินเดีย ก่อตั้งขึ้นในปี 2012 โดยอรวินท์ เกชริวัลและคณะ พรรค AAP ถือกำเนิดขึ้นจากการเคลื่อนไหวต่อต้านคอร์รัปชั่นในปี 2011 ปัจจุบัน AAP เป็นพรรคเสียงข้างมากในสองรัฐบาล ได้แก่สภานิติบัญญัติของเดลีและรัฐปัญจาบ โดยพรรควางตัวในฐานะทางเลือกแทนพรรคใหญ่สองพรรค (ภารตียชนตา (BJP) กับ คองเกรสแห่งชาติอินเดีย (INC))
พรรคตั้งขึ้นหลังเกชริวัลแตกหักกับนักเคลื่อนไหว อันนา ฮาซาเร ในประเด็นเรื่องการรวมการเมืองเลือกตั้งเข้าในการเคลื่อนไหวต้านคอร์รัปชั่นปี 2011 ซึ่งเรียกร้องรัฐบัญญัติชนโลกปาล มาตั้งแต่ปี 2011 ฮาซาเร ต้องการการเคลื่อนไหวที่ไม่ยุ่งเกี่ยวกับการเมือง ในขณะที่เกชริวัลต้องการตัวแทนในระดับรัฐบาล
พรรคชนะการเลือกตั้งแรกในการเลือกตั้งสภานิติบัญญัติเดลี ปี 2013 และกลายมาเป็นพรรคที่ใหญ่ที่สุดรองจาก BJP และเนื่องจากทั้งสองพรรคไม่ได้มีเสียงข้างมากโดยสัมบูรณ์ AAP จึงตั้งรัฐบาลร่วมกับสมาชิกจาก INC เกชริวัลกลายมาเป็ยซีเอ็มประจำเดลี แต่รัฐบาลของเขาก็ลาออกหลัง 49 วัน เนื่องจากเขาไม่สามารถผ่านรัฐบัญญัติชนโลกปาลในสภาได้ เนื่องจากขาดการสนับสนุนของ INC นับจากนั้น ตำแหน่งซีเอ็มของเดลีจึงกลายเป็นของประธานาธิบดี จนถึงการเลือกตั้งปี 2015 ที่ซึ่ง AAP ชนะ 67 จาก 70 ที่นั่งในสภานิติบัญญัติเดลี สามที่นั่งที่เหลือเป็นของ BJP และ INC ไม่มีที่นั่งในสภา เกชริวัลสาบานตนเข้ารับตำแหน่งเป็นซีเอ็มเดลีอีกครั้ง AAP แพ้ทั้งเจ็ดเขตเลือกตั้งในโลกสภาให้กับ BJP ในการเลือกตั้งระดับชาติปี 2019 แต่ AAP ยังคงเอาชนะ BJP ในการเลือกตั้งสภานิติบัญญัติเดลีในปี 2020 ด้วยจำนวน 62 ที่นั่ง
AAP มีความนิยมที่แข็งแกร่งอยู่นอกเดลี นับตั้งแต่กลายมาเป็นพรรคใหญ่ที่สุดอันดับสองหละงการเลือกตั้งสภานิติบัญญัติรัฐปัญจาบ ปี 2017 ด้วยจำนวน 20 ที่นั่ง และในการเลือกตั้งปี 2022 สามารถชนะที่นั่งในสภานิติบัญญัติรัฐไปถึง 92 ที่นั่ง โดยมีภควันต์ มานน์ สาบานตนเข้ารับตำแหน่งซีเอ็มรัฐปัญจาบ นอกจากนี้พรรคยังขยายอิทธิพลไปยังดินแดนสหภาพจัณฑีครห์ และ กัว เช่นกัน
ออสวัลโด (ละครโทรทัศน์)

ออสวัลโด  เป็นการ์ตูนทีวีแอนิเมชันของประเทศบราซิล ออกอากาศทางช่องการ์ตูนเน็ตเวิร์ค สร้างโดย เปโดร เอโบลิ (Pedro Eboli) ร่วมผลิตโดย เบิร์โด สตูดิโอ (Birdo Studio) และ ซิมไบโอซิส เอ็นเตอร์เทนเมนท์ (Symbiosys Entertainment) ฉายตอนแรกเมื่อวันที่ 11 ตุลาคม 2017
แฮลิแฟกซ์

แฮลิแฟกซ์ โดยทั่วไปหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง